किशनगंज में घर तोड़े, फसलें बर्बाद कीं; रास्ते में जो आया रौंदते हुए आगे बढ़ गए
Nepal Elephants Attack Video; damage houses and crops in Bihar Kishanganj टेढ़ागाछ प्रखंड के बैरिया और उससे लगे 2 गांवों में हाथियों ने घरों को नुकसान पहुंचाया है।
किशनगंज में मंगलवार को नेपाल से घुसे जंगली हाथियों के झुंड ने जमकर उत्पात मचाया। टेढ़ागाछ प्रखंड के बैरिया और उससे लगे 2 गांवों में हाथियों ने घरों को नुकसान पहुंचाया है। इस वाकये का वीडियो सामने आया है। जिसमें दिख रहा है कि तीन हाथी गांव में घुस रहे हैं। वो घरों में तोड़फोड़ करते हैं। मक्के की फसल को बर्बाद कर देते हैं। इसके बाद जो भी सामने आया उसे रौंदते हुए आगे बढ़ते गए।
पहले तस्वीरों में देखिए गजराज का गुस्सा...
ग्रामीणों ने वन विभाग पर जताई नाराजगी 
ग्रामीणों का कहना है- सूचना देने के बावजूद वन विभाग के कर्मचारी और अधिकारी अब तक यहां नहीं पहुंचे हैं। हम डरे हुए हैं, घरों से भी बाहर नहीं निकल पा रहे हैं। डर है कि हाथी कहीं किसी की जान ना ले ले।
क्या कहते हैं वन विभाग के अधिकारी
फॉरेस्ट रेंज ऑफिसर उमानाथ दुबे ने दैनिक भास्कर को बताया कि वन विभाग की टीम ने हाथियों के लोकेशन का पता लगाया है। तीन हाथी अभी भारत-नेपाल सीमा से सटे चिचुवाबाड़ी में स्थित एक जंगल में हैं और फिलहाल शांत हैं। उन्होंने दो से तीन गांवों में नुकसान पहुंचाया है। पीड़ित परिवारों को मुआवजा दिया जाएगा।
हाथी से जुड़ी दूसरी खबरें...
महावत के साथ हाथी के गंगा पार करने का VIDEO:तेज बहाव में एक किमी तैरा हाथी, महावत गर्दन और कान पकड़कर बैठा रहा
बिहार में वैशाली के राघोपुर में महावत को अपनी पीठ पर बिठाकर हाथी का तैरकर गंगा पार करने का वीडियो सामने आया है। मंगलवार को गंगा नदी में अचानक पानी बढ़ने से राघोपुर क्षेत्र में हाथी के साथ महावत फंस गया था। इसके बाद महावत ने हाथी के साथ गंगा को पार करने का फैसला लिया। वह उफनती गंगा के बीच हाथी की पीठ पर बैठकर दूसरे किनारे तक पहुंचा। पूरी खबर पढ़ने के लिए क्लिक करें। 
संडे बिग स्टोरीसोनपुर मेले में हाथी की कहानी:आज भी राजस्थान के घरानों में यहां से खरीदे गए हाथी हैं, 2010 तक 60 लाख में बिके
एशिया के सबसे बड़े पशु मेले सोनपुर (हरिहर मेला ) की पहचान हाथी ही इस बार नहीं हैं। कोरोना के दो साल बाद लगे इस मेले में आने वाले लोग एक अदद हाथी देखने के लिए तरस गए हैं। यह वही मेला है, जहां कभी 400 तक हाथी बिका करते थे। यह मेला मुगल और अंग्रेजों को भी खूब पसंद था। उस समय तक यहां पर जंग में लड़ने वाले हाथी खरीदे और बेचे जाते थे। बाद में हाथी राजघरानों और जमींदारों की पसंद बन गए। संडे बिग स्टोरी में पढ़िए सोनपुर मेले का वैभव और उससे जुड़ी हाथी और दूसरे पशुओं की कहानी…